R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind actualizarea cuantumului chiriilor pentru apartamentele construite prin Agenția Națională pentru Locuințe.

Analizând temeiurile juridice, respectiv: 

- art. 8, alin. (11) din Legea nr. 152/1998 privind înființarea Agenției Naționale pentru Locuințe, republicată, cu modificările și completările ulterioare.
Ținând cont de: 

a) referatul de aprobare înregistrat sub nr. 601/18.01.2023 al Primarului orașului Deta, în calitatea sa de iniţiator; 

b) raportul Serviciului Buget, contabilitate, finanţe din cadrul Aparatului de specialitate al Primarului orașului Deta, înregistrat sub nr. 602/18.01.2023 prin care se propune actualizarea cuantumului chiriilor pentru apartamentele construite prin A.N.L cu 13,8 % rata inflației pentru anul 2022;
c) avizul consultativ al Comisiei economice a Consiliului local.

În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.
Consiliul local al orașului Deta adoptă prezenta hotărâre:
Art. 1 - Se aprobă actualizarea cuantumului chiriilor pentru apartamentele construite prin Agenția Națională pentru Locuințe cu 13,8 %, rata inflației pentru anul 2022, rată comunicată de Institutul Național de Statistică, şi dacă este cazul, şi în baza coeficientului prevăzut la articolul 8, alin. (9) din Legea nr. 152/1998 privind înființarea Agenției Naționale pentru locuințe, republicată, cu modificările și completările ulterioare, aplicabile începând cu data de 01.02.2023.
Art. 2 - Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului - Județul Timiş; 
- Primarului Oraşului Deta; 
- Compartimentului Administrație publică locală, protocol; 
- Serviciului Buget, contabilitate, finanţe, impozite şi taxe;

- Prin publicare pe site-ul www.detatm.ro – Monitorul oficial local.

